section_heading: Mladost i školovanje
paragraph_text: Mihajlo Živić rođen je 23. rujna 1899. godine, u selu Sikirevci pokraj Slavonskog Šamca. U ranom djetinjstvu njegova obitelj se preselila u Osijek, gdje je završio osnovnu školu i četiri razreda gimnazije. Po završetku srednje škole, 1916. godine, upisao se u mušku učiteljsku školu u Osijeku. Na početku Prvog svjetskog rata unovačen je u vojsci Austro-Ugarske Monarhije. Poslan je na talijansku frontu, gdje je bio teško ranjen. Nakon rata vratio se u Osijek i ondje 1919. godine završio Učiteljsku školu. Osim u Austro-Ugarskoj Monarhiji, služio je i u vojsci Kraljevine SHS i Kraljevine Jugoslavije, a posljednji put je unovačen 1941. godine u redovima Hrvatskog domobranstva.<ref>Daniel Zec, Osječki kipari prve polovice 20. stoljeća: Leović, Živić, Nemon, Švagel-Lešić, 2014., str. 110–111.